נורית פלג

נורית פלג וולברג (נולדה ב-20 במרץ 1977) היא פעילת זכויות אדם וסופרת ישראלית. פלג פועלת למען הנכים הפיזיים בישראל, ויזמה כנסים ואירועים למענם.

חייה ופעילותה הציבורית
פלג נולדה עם מחלה גנטית בשם , המשפיעה על התפקודים הרצוניים והבלתי רצוניים של הגוף. בעלת תואר ראשון במידענות וספרות משווה, ובוגרת תואר שני במידענות בהצטיינות מטעם אוניברסיטת בר-אילן. בשנת 2005 סיימה קורס עיתונאות בבית ספר "חשיפה" מטעם האוניברסיטה הפתוחה.

בשנים 2002 – 2005 ניהלה את אתר האינטרנט של עמותת נגישות ישראל ואת פורום נכים באתר ynet. בין 2005 - 2006 הייתה מידענית ועורכת מטעם עמותת "מילבת" - עמותה ציבורית הפועלת להקל על השתלבותם של בעלי מוגבלויות בחברה. באפריל 2010 יזמה, תכננה והוציאה לפועל יום קריירה לאנשים עם מוגבלויות.

משנת 2010 עבדה מטעם חברת AllJobs בתור רכזת פרויקטים, ופעלה למען איתור מעסיקים והתאמה של עובדים בעלי מוגבלויות למעסיקים אלו. כמו כן, פועלת פלג ככתבת ועורכת פרילנסרית. ב-2014 החלה פלג לעבוד בחברת "שח"מ מקורות ביצוע", חברת בת של "מקורות", בתחום המידענות והמדיה.

פלג כתבה כתבות רבות בנושאים חברתיים הנוגעים לנכות פיזית בישראל. פרסמה שני ספרים, כשלצורך מימון וההוצאה לאור של ספרה הראשון "אהבה על גלגלים" בשנת 2006 נעזרה במימון המונים. סיפרה הראשון "אהבה על גלגלים" הומחז להצגה בשם "כיסא פנוי לאהבה" בבימויו של תומר רוסו, במסגרת חטיבת הביניים "אפק" בקריית ביאליק.

נשואה ליוסי וולברג.

ספרים
 אהבה על גלגלים, בהוצאת פרדס הוצאה לאור, 2006 - רומן נעורים אוטוביוגרפי.
 המלאכית של עינב, בהוצאת פרדס הוצאה לאור, 2013 - ספר נוער.
 השמיים הם לא הגבול, בהוצאת ספרי צמרת, 2020 - ספר עיון.

קישורים חיצוניים 
 אתר הבית של נורית פלג
 
 מאמרים מאת נורית פלג באתר נגישות ישראל
 נורית פלג באתר העמותה הישראלית לדיסאוטונומיה משפחתית
 
 
 יעל בן שלוש, אהובה על גלגלים - באתר ללא הגבלה, 9 בדצמבר 2014

הערות שוליים

פעילות חברתיות ישראליות
פעילים חברתיים ישראלים
פעילים ישראלים למען זכויות נכים
סופרות ישראליות
סופרים ישראלים
נכים ישראלים
בוגרות תיכון קריית שרת
בוגרי תיכון קריית שרת
בוגרות אוניברסיטת בר-אילן
בוגרי אוניברסיטת בר-אילן
ישראליות שנולדו ב-1977
ישראלים שנולדו ב-1977